દાહોદ જિલ્લામાં કોંગ્રેસે પેટ્રોલ, ડીઝલ અને રાંધણગેસ જેવાં ઈંધણના વધતા ભાવોના વિરોધમાં 10 સપ્ટેમ્બરના સોમવારે `ભારત બંધ’નું એલાન કર્યું છે. દાહોદ જિલ્લા કોંગ્રેસ પ્રમુખ કીરીટ પટેલે જણાવ્યું હતુ કે, પેટ્રોલ, ડીઝલ અને રાંધણગેસના ભાવવધારાને કારણે આમજનતાને ભોગવવું પડે છેરૂપિયા 11 લાખ કરોડની ઈંધણ લૂંટ પર લોકોનું ધ્યાન ખેંચવા અને રાજ્યોમાં વધુ પડતા વેટના દર અને સેન્ટ્રલ એક્સાઇઝ ડ્યૂટી ઘટાડવાની માગણીના ટેકામાં બંધની હાકલ કરવામાં આવી છે. રવીવારની સાંજે કોંગ્રેસના કેટલાંક કાર્યકરો સોમવારે બંધ રાખવા માટે વેપારીઓને વિનંતિ કરવા માટે નીકળ્યા હતાં. દાહોદ જિલ્લાના તમામ તાલુકાઓમાં બંધ રાખવા માટે વિનંતિ કરવામાં આવી આવી હોવાનું જાણવા મળ્યું છે. હવે મોઘવારીના મુદ્દે સોમવારે વેપારીઓ કોંગ્રેસના બંધના એલાનને કેટલો ટેકો આપે છે તે જોવું રહ્યું.